263 स्ट्रीट लाइट्स बंद मिली ठेकेदार पर 3.38 लाख पैनल्टी
ठेकेदारों को पहुंचाया जा रहा फायदा : राजा
कांग्रेस पार्षदों ने कहा, बड़े स्तर पर घपलेबाजी के लिए कमिश्नर, मेयर जिम्मेवार
कांग्रेसपार्षदों की जांच में स्ट्रीट लाइट्स के 263 पॉइंट्स बद मिले हैं। निगम ने क्रास चैकिंग के बाद स्ट्रीट लाइट ठेकेदार लूथरा इंटरप्राइजिज को 3.38 लाख रुपए जुर्माना किया है। निगम हाउस में विपक्ष के नेता जगदीश राज राजा ने 9 फरवरी और 11 फरवरी को शिकायत की थी। निगम की जांच में भी यह पॉइंट 16 फरवरी तक बंद मिले। बंद लाइटों के लिए 6 से 8 दिन के लिए जुर्माना लगाया गया है। जिन एरिया में जांच की गई उनमें शहर की मेन रोड्स भी शामिल हैं। नकोदर रोड, महावीर मार्ग के अलावा, माडल टाउन रेड, 120 फुटी रोड, जेपी नगर, आदर्श नगर में लाइटें बंद मिलीं। जगदीश राजा ने शहर के विभिन्न इलाकों का दौरा करने के बाद 9 फरवरी और 11 फरवरी को निगम में शिकायत की। 16 फरवरी को राजा ने फिर नोटिस दिया। निगम कमिश्नर के निर्देश पर ओएंडएम विंग की टीम ने जांच की तो शिकायत में दर्ज पॉइंटस बंद पाए गए। टीम ने जांच रिपोर्ट कमिश्नर को सौंपी। रिपोर्ट के आधार पर 200 पॉइंट के लिए 8 दिन और 63 प्वाइंट के लिए 6 दिन का जुर्माना लगाया गया। मौके पर अरुण जैन, निर्मल सिंह निम्मा, परमजीत सिंह पम्मा, तरसेम सिंह लखोत्रा, प्रदीप राए मौजूद रहे।
जोन नंबर 6 में बंद मिले पॉइंट
गुरुनानक मिशन चौक-एपीजे स्कूल 12
नकोदर चौक-गुरु नानक मिशन चौक 16
खालसा स्कूल से गुरु अमरदास चौक 29
गुरु अमरदास चौक-गुरु नानक मिशन 03
गुरु अमरदास चौक-बस स्टेंड चौक 40
जोन नंबर 4 में बंद मिले पॉइंट
नकोदररोड से गुरु रविदास चौक 12
गुरु रविदास चौक-डेयरी वाला चौक 14
नकोदर चौक-अवतार नगर रोड 38
गुजराल नगर वार्ड नंबर 37 06
दयाल नगर वार्ड नंबर 37 07
टैगोर नगर वार्ड नंबर 37 04
न्यू विजय नगर 01
इंद्रप्रस्थ होटल के सामने 01
न्यू आदर्श नगर 03
जेपी नगर 14
वीर बबरीक चौक-गुरु रविदास चौक 15
बबरीक चौक-जगजीवन राम चौक 28
काला संघिया रोड-ग्रीन एवेन्यू 20
जगदीश राजा ने कहा कि स्ट्रीट लाइट ठेके में ठेकेदारों को फायदा पहुंचाया जा रहा है। उन्होंने कहा कि इसके लिए कमिश्नर और मेयर जिम्मेवार हैं। उन्होंने कहा कि घपलेबाजी हो रही है और सब ने आंखें बंद की हुई हैं। राजा ने कहा कि यह संभव नहीं है कि सभी स्ट्रीट लाइटें एक ही समय में ठीक हों। अगर बंद स्ट्रीट लाइटें सबको दिखती हैं तो डिपार्टमेंट के स्टाफ को क्यों नही दिखती।
hin_Deva hin_Deva hin_Deva hin_Deva kas_Deva bho_Deva mai_Deva bho_Deva hin_Deva bho_Deva kas_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva mai_Deva bho_Deva bho_Deva bho_Deva mag_Deva hin_Deva